Muňko, Dušan, poslanec NR SR (2020-10-20):
Vážený pán podpredseda, vážený pán minister, týmto návrhom vláda spomalila medziročný rast minimálnej mzde o 23 euro, keď oproti 656 euro podľa doterajšieho zákona vzrastie minimálna mzda od januára iba na 623 euro. Z hľadiska zvyšovania zamestnanosti však tento návrh nebude mať žela... žiadny želaný efekt. Spomalenie rastu minimálnej mzdy, aj keď sa má dotknúť zhruba 100-tisíc pracovníkov, u právnických a fyzických osôb určite nepovedie k zamestnanosti nových pracovníkov. Mrzí ma aj to, že toto sa jedná, pokiaľ sa týka minimálnej mzde, nielen právnických a fyzických osôb, ale takisto v rozpočte na rok 2021 ste nedali žiadne zvýšenie ľudí, platov vo verejnej správe, samospráve, ktorá sa dotýka tých ľudí, ktorí majú takisto v tých najnižších tarifách mzdu. Čiže pripravujete ešte aj týchto ľudí, že ste nezvýšili o žiadne percento v tejto zložitej situácii. Zamestnávatelia použijú ušetrené peniaze možno na asaná... sanáciu vlastných strát, ktoré im vznikli v tomto roku. Ak chcela vláda zastaviť prepad nezamestnano... zamestnanosti, musela by ísť opačnou cestou, a to zvýhodňovaním zamestnania rôznych kategórii pracovníkov. Zmeny o zákone o minimálnej mzde obsahujú aj zmeny v príplatkoch za prácu nadčas počas víkendov a v sťažených podmienkach. Teda... treba povedať, že aj tieto idú proti zamestnancom, i keď táto vláda to prezentuje úplne ináč. Jednoducho prechod z percentuálnych príplatkov na pevne stanovené sumy, tak ako je to nastavené v zákone, vedie k znižovaniu výsledných príplatkov za prácu nadčas, v sťažených podmienkach, cez prácu cez víkend. Napríklad v práci v sobotu bude príplatok najmenej v sume 1,79 euro. To zodpovedná doterajším 50 % pri najnižšom stupni náročnosti práci, ktorá je pri 40-hodinovom týždni stanovená na 3,58 euro, ale už každý náročnejší stupeň práce až po cenu práce 6,90 za hodinu v 6. stupni bude pre zamestnanca poškodzujúci, pretože doteraz mal garantovaných 50 % zo svojej sadzby, a to odteraz, táto odmena môže klesnúť až na spomínaných 1,79 euro. To je podstatne menej ako v prípade doterajšej percentuálnej sadzby. Čiže opäť tu dochádza k demontáži sociálneho štátu. Takýto princíp nevýhodný pre zamestnancov použila vláda pri všetkých druhov príplatkov za sťažené podmienky cez prácu cez víkend, za nočnú prácu, ako aj za pohotovosť. Už pán exminister Richter povedal, o koľko ste pripravili zamestnancov v práci, ktorí pracujú v sobotu, ktorí pracujú v nedeľu, ale aj proste pri nočných prácach. Platí to aj pri, napriek tomu, že výška minimálnej hodinovej mzdy porastie zo súčasných 3,3 eura na 3,5 eura. Tvrdenie, že... vlády, že príplatky zvyšujú, sú zavádzajúce. Vládnou schválený novým návrhom novely zákona sa má zmeniť ustanovenie o tom, že minimálna mzda od roku 2021 dosahuje 60 % priemernej mzdy na Slovensku spred dvoch rokov. Podľa navrhovanej zmeny novely podiel minimálnej mzdy o priemere hrubej mzde na Slovensku od roku 2021 klesne nad 57 %. Takže aj z tohto pohľadu nejde o zvýšenie, žiadne zvýšenie. Mrzí ma, že na jednej strane ľuďom beriete a na druhej strane ste bankám vrátili 380 mil. Nerozumiem tomu, pretože máte dostatok finančných prostriedkov na to, aby ste v tejto zložitej situácii nebrali tým najchudobnejším.